b'\n_START_ARTICLE_\nBorgfred\n_START_PARAGRAPH_\nUdtrykket borgfred er et begreb, som stammer fra middelalderen. I dag bruges begrebet om en politisk aftale mellem politiske partier om at undg\xc3\xa5 strid om et eller flere emner f.eks. i en krisesituation.\n_START_SECTION_\nBorgfred i middelalderen\n_START_PARAGRAPH_\nBorgfred blev i middelalderens Tysk-romerske rige brugt som betegnelse for et h\xc3\xb8jhedsomr\xc3\xa5de omkring en borg, hvor fejder - det vil sige fjendtlige handlinger - mellem privatpersoner var strengt forbudt og overtr\xc3\xa6delser af forbuddet blev straffet strengere end hvis de blev beg\xc3\xa5et andre steder._NEWLINE_Borgherren kunne give personer asyl p\xc3\xa5 sin borg, og dermed yde dem sin beskyttelse, men ogs\xc3\xa5 forlange at de overholdt hans love. N\xc3\xa5r der var flere parter, som tog ophold p\xc3\xa5 en borg - og dermed havde status af borgherren blev der aftalt s\xc3\xa5kaldte borgfredsaftaler, som ofte i betydelig detaljeringsgrad regulerede samlivet p\xc3\xa5 borgen._NEWLINE_Overholdelse af borgfreden blev is\xc3\xa6r i H\xc3\xb8jmiddelalderen h\xc3\xa5ndh\xc3\xa6vet strengt. Ved bes\xc3\xb8g p\xc3\xa5 andre borge, ogs\xc3\xa5 hvis der var tale om fjenders borge, m\xc3\xa5tte fejder stilles i bero, da der ogs\xc3\xa5 herskede borgfred i det omr\xc3\xa5de som borgen var en del af. Borgfreden kunne oph\xc3\xa6ves med et s\xc3\xa6rligt fejdebrev - s\xc3\xa5ledes at det blev legalt at gennemf\xc3\xb8re en belejring af den p\xc3\xa5g\xc3\xa6ldende borg._NEWLINE_Borgfred forsvandt som tysk retsbegreb i 1700- og 1800-tallet i forbindelse med revisioner af lovgivningen'